Publication: Magyar Közlöny
Issue: MK-2005-139 (Year: 2005, Number: 139)
Era: 2004-2010
Section: 8. § A 2003. évi CXXX. törvény a következõ IV. Fejezettel egészül ki, és a jelenlegi IV. Fejezet jelölése V. Fejezetre, a jelenlegi V. Fejezet jelölése VI. Fejezetre módosul:
Paragraph Index: 33

(2) A tagállami igazságügyi hatóság által kibocsátott határozat végrehajtása nem tagadható meg az adókkal és az illetékekkel, a vámokkal és a devizával kapcsolatos bûncselekmények esetén amiatt, hogy a magyar jog nem ismer ugyanolyan adót vagy illetéket, vagy nem tartalmaz ugyanolyan típusú szabályokat az adó-, illeték-, valamint vám- és devizaszabályozás terén, mint a kibocsátó tagállam joga. 67/D. § (1) A magyar igazságügyi hatóság a tagállami igazságügyi hatóság által kibocsátott határozat végrehajtása feltételeinek fennállásáról határozatot hoz, amelyet a kibocsátó tagállami igazságügyi hatóság részére megküld. A magyar igazságügyi hatóság a határozatában a magyar jogszabályok szerint állapítja meg az alkalmazandó intézkedést, és ennek megfelelõen rendelkezik ezen intézkedés végrehajtásáról, úgy, hogy az a lehetõ legnagyobb mértékben megfeleljen annak az intézkedésnek, amelyet a tagállami igazságügyi hatóság által kibocsátott határozat tartalmaz.

Source: https://magyarkozlony.hu/hivatalos-lapok/daa46b71922d2a1b8024fc30b6aaf840c9b7dc2e/dokumentumok/2ea2a2d80602873adf78110e9ceb3e2ecd573138/letoltes